[bookmark: _Toc201734341]16. ILMOITUS VAARALLISEN TYÖN TEKEMISESTÄ JA SEN PERUSTEISTA


Valtioneuvoston asetuksen (475/2006) mukaan nuorille työntekijöille erityisen haitallisista ja vaarallisista töistä ja niiden tekemisen perusteista tulee ilmoittaa oppivelvollisen huoltajalle.
[image: Kuva, joka sisältää kohteen kuutio, animaatio, piirros

Tekoälyllä luotu sisältö voi olla virheellistä.] 
Edellä mainitussa asetuksessa säädetään, että perusopetuksessa oppilaat voivat 7. vuosiluokasta lähtien opettajan johdolla ja välittömässä valvonnassa tehdä asetuksessa määriteltyä vaarallista työtä, jos työ on opetuksen toteuttamiseksi välttämätöntä ja se voidaan tehdä turvallisesti. Erityistä huomiota tulee kiinnittää siihen, että työvälineet ja suojaimet ovat oppilaalle sopivat ja turvalliset käyttää. Perusopetuksen 1.–6. luokilla vaarallisten töiden tekeminen on kielletty.
[image: Kuva, joka sisältää kohteen animaatio, Ruoanlaitto- ja leivontavälineet, paistinpannu, ruoanlaittoväline

Tekoälyllä luotu sisältö voi olla virheellistä.] 
Asetuksessa tarkoitetulla vaarallisella työllä tarkoitetaan sosiaali- ja terveysministeriön asetuksella (188/2012) vahvistettua vaarallisten töiden esimerkkiluetteloa. Esimerkkiluettelossa vaaralliset työt on jaettu mekaanisiin, kemiallisiin, fysikaalisiin ja sähköisiin vaaratekijöihin, ruumiilliseen liikarasitukseen ja biologisiin vaaratekijöihin.
[image: Kuva, joka sisältää kohteen Lapsitaide, piirros, animaatio, clipart

Tekoälyllä luotu sisältö voi olla virheellistä.] 
Perusopetuksen 7.–9. vuosiluokilla käytetään opetukseen liittyvissä käytännön harjoitustöissä edellä mainituissa asetuksissa mainittuja koneita, laitteita ja työvälineitä sekä aineita ja valmisteita silloin, kun se voimassa olevan opetussuunnitelman ja sen tavoitteiden toteuttamiseksi on välttämätöntä. Esimerkiksi teknisen työn tunnilla käytetään muun muassa vannesahaa ja höyläkonetta. Fysiikan ja kemian tunneilla käytetään esimerkiksi laimeita happoja ja sähköisiä laitteita. Käytännön harjoitustöitä tehdään opettajan johdolla ja välittömässä valvonnassa. Koulussa kiinnitetään erityistä huomioita turvallisuuteen sekä työvälineiden sopivuuteen ja suojavälineisiin.
 
Erityisen tärkeää on keskustella myös kotona oppilaan kanssa tästä asiasta, sekä korostaa, että opettajan ohjeita tulee kuunnella sekä noudattaa.
 
Lisätietoja antavat koulun käsityön / teknisen työn / fysiikan ja kemian / biologian / kuvataiteen / kotitalouden opettajat

